Държавен вестник, бр. 21, 2022 г., стр. 104

СТР.  104	
Д Ъ Р Ж А В Е Н  В Е С Т Н И К 	
БРОЙ  21
У П Ъ Т В А Н Е
Удостоверението за осигурителния стаж 
(обр. УП-3) се издава въз основа на изпла­
щателните ведомости, други разходооправ­
дателни документи и договори за възлагане 
на труд съгласно чл. 40, ал. 3 от Наредбата 
за пенсиите и осигурителния стаж (НПОС). 
В случаите, когато тези документи липсват, 
осигурителите или техните правоприемници 
по изключение могат да издават удостоверения 
за осигурителен стаж и въз основа на други 
автентични документи, щом те съдържат 
достатъчно данни за осигурителния стаж 
(чл. 40, ал. 5 от НПОС).
Осигурителят е длъжен да издава удос­
товерение обр. УП-3 в случаите, когато оси­
гурителният стаж на лицето не е равен на 
трудовия (служебен) стаж, както и когато 
има положен извънреден труд.
1. В графа 2 се вписва длъжността, която 
лицето е заемало. В тази графа на отделен ред 
се посочва причината, поради която определен 
период не се зачита за осигурителен стаж по 
Кодекса за социално осигуряване (КСО). 
Когато осигурителният стаж е положен при 
условията на първа или втора категория труд, 
работодателят посочва съответната разпоредба 
от отм. Правилник за категоризиране на труда 
при пенсиониране за периода до 31.12.1999 г. 
или от Наредбата за категоризиране на труда 
при пенсиониране за периода след 1.01.2000 г., 
по която предлага да се зачете осигурител­
ният стаж на лицето. Точното означаване на 
длъжността или извършваната работа е от зна­
чение за правилното определяне категорията 
на труда при пенсиониране за осигурителен 
стаж и възраст. 
2. В графа 3 се вписва датата (ден, месец 
и година), на която лицето е постъпило на 
работа.
3. В графа 4 се вписва датата (ден, месец и 
година), на която лицето е напуснало работа.
4. В графа 5 се вписва продължителността 
на осигурителния стаж за времето, посочено 
в графи 3 и 4, изчислен по начина, посочен в 
чл. 9 от КСО, чл. 38 и чл. 39 от НПОС.
Осигурителният стаж за периода до 
31.12.2004 г. се изчислява в дни, месеци и го­
дини, а за периода след тази дата – в часове, 
дни, месеци и години, за времето, през което 
лицата са били осигурени за инвалидност, 
старост и смърт, и за това време са внесени 
или дължими осигурителни вноски (чл. 38, 
ал. 1 от НПОС).
За осигурителен стаж, без да се правят 
осигурителни вноски съгласно чл. 9, ал. 2 от 
КСО, се зачита времето: на платен и неплатен 
отпуск за отглеждане на дете; на платените 
и неплатените отпуски за временна нерабо­
тоспособност и за отпуск за бременност и 
раждане; на неплатения отпуск до 30 работни 
дни през една календарна година.
За времето до 1.01.2003 г. осигурителният 
стаж на лицата по чл. 4, ал. 1 и 2 от КСО се 
зачита и изчислява, както следва:
1. За един ден осигурителен стаж се зачита 
времето, през което лицата са отработили 
най-малко половината от законоустановеното 
за тях работно време за деня и са получили 
възнаграждение не по-малко от минимално 
установеното за страната за съответната про­
дължителност на работното време (чл. 38, 
ал. 2, т. 1 от НПОС).
2. Осигурителният стаж на лицата, които 
са отработили по-малко от посоченото в т. 1 
работно време и са получили възнаграждение 
не по-малко от минимално установеното за 
страната за съответната продължителност на 
работното време, се изчислява, като сборът 
от отработените часове се раздели на законо­
установената за тях дневна продължителност 
на работното време. При тези условия се 
изчислява и осигурителният стаж на лицата, 
работещи при сумирано отчитане на работното 
време, като осигурителният стаж не може да 
бъде по-голям от броя на работните дни, за 
които е установено сумираното отчитане на 
работното време (чл. 38, ал. 2, т. 2 от НПОС).
3. Осигурителният стаж на лицата, които 
са получили възнаграждение, по-малко от 
минимално установеното за страната за съот­
ветната продължителност на работното време, 
се изчислява, като изплатената сума се раздели 
на среднодневната минимална работна заплата 
за страната (чл. 38, ал. 2, т. 3 от НПОС).
4. За един месец осигурителен стаж на 
лицата, работещи по договори за управление 
и контрол на търговски дружества, се зачита 
месецът, през който са получили възнаграж­
дение не по-малко от минималната работна 
заплата за страната; ако през месеца е получено 
възнаграждение, по-малко от минималната 
работна заплата за страната, осигурителният 
стаж се определя, като полученото възнаграж­
дение се раздели на среднодневната минимална 
работна заплата (чл. 38, ал. 2, т. 4 от НПОС).
За времето след 31.12.2002 г. осигурителни­
ят стаж на лицата по чл. 4, ал. 1, т. 1 – 4, 6 и 
7 и ал. 2 от КСО, а за лицата по чл. 4, ал. 1, 
т. 8 от КСО за времето след 27.12.2003 г. се 
зачита и изчислява, както следва:
1. За един ден осигурителен стаж се зачита 
времето, през което лицата по чл. 4, ал. 1, 
т. 1 – 4, 6 и ал. 2 от КСО са отработили 
пълното законоустановено за тях работно 
време за деня и за това време са внесени или 
са дължими осигурителните вноски върху 
възнаграждението им, а за работниците и 
служителите – върху не по-малко от мини­
малния осигурителен доход за съответната 
професия по икономическа дейност (чл. 38, 
ал. 3, т. 1 от НПОС).
2. Осигурителният стаж на лицата по 
т. 1, които са работили при непълно работно 
време и са били осигурени върху полученото